10:00 Íþróttahúsið við Strandgötu í Hafnarfirði Borðtennisdeild BH kynnir Opna Hafnarfjarðarmeistaramótið í borðtennis sem mun fara fram laugardaginn 11. janúar 2020 í stóra salnum í Íþróttahúsinu við Strandgötu , Strandgötu 53 , Hafnarfirði . Keppni hefst kl. 10:00 en húsið opnar 09:00 . Sameinaðir verða flokkar karla og kvenna . Keppnisfyrirkomulag verður þannig að keppendum verður skipt upp í deildir eftir styrkleikalista BTÍ . Leiknar verða fjórar umferðir svo hver leikmaður fær margar viðureignir yfir daginn . Sigurvegari mótsins er sá sem sigrar í efstu deild í síðustu umferðinni . Veitt verða 10.000 , - króna peningaverðlaun fyrir þann karl og þá konu sem lenda í efsta sæti . Einnig verða veitt 5.000 , - króna peningaverðlaun fyrir þann karl og konu sem lenda í öðru sæti . Markmiðið með mótinu er að halda vandað mót í opnum flakki þar sem leikmenn fá marga leiki við aðra leikmenn á öllum aldri á sama getustigi . Þátttökugjöld : 2.000 , - krónur á mann . Þátttökugjöldunum verður ráðstafað í verðlaun og til greiðslu fyrir dómgæslu . . Gjaldið greiðist á mótsstað eða inn á bankareikning Borðtennisdeildar BH : Kt. : 620709-0180 og Reikningsnr . 0544-26-16207 . Setjið í skýringu við greiðsluna fyrir hvaða leikmann greitt er . Sendið afrit á bhbordtennis@gmail.com Yfirdómari verður auglýstur síðar . Mótsstjórn skipa Jóhannes Bjarki Urbancic Tómasson , Tómas Ingi Shelton , Ingimar Ingimarsson og Haukur Hauksson .